Diari Oficial de la Generalitat Valenciana


Sumari del DOGV 3824, del 29-08-2000 (2000/6630)

ORDRE de 1 d'agost de 2000, del conseller d'Obres Públiques, Urbanisme i Transports, sobre delegació de l'atribució de resolució de les sol·licituds d'ajuda econòmica a transportistes autònoms, titulars d'autorització d'Àrea de Prestació Conjunta de la Comunitat Valenciana per a la instal·lació, en els vehicles, de mampares de seguretat o d'equips de posicionament global per satèl·lit.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6630


Data del document
:   01-08-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Descriptors 

:   * delegació de poders
    * competència administrativa
    * taxi
    * dispositiu de seguretat
    * ajuda pública

ORDRE de 1 d'agost de 2000, del conseller d'Obres Públiques, Urbanisme i Transports, sobre delegació de l'atribució de resolució de les sol·licituds d'ajuda econòmica a transportistes autònoms, titulars d'autorització d'Àrea de Prestació Conjunta de la Comunitat Valenciana per a la instal·lació, en els vehicles, de mampares de seguretat o d'equips de posicionament global per satèl·lit. [2000/6630]
  
Fent ús de les facultats que em confereixen els articles 68·1 i 35 de la Llei 5/1983, de 30 de desembre, de Govern Valencià, i l'article 13 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener, i considerant convenient delegar determinada atribució en el titular de la Direcció General de Transports,
  
ORDENE
  
Article 1
  
Delegar en el director general de Transports, la competència de resolució de les sol·licituds d'ajuda econòmica o subvenció a transportistes autònoms, titulars d'autorització d'Àrea de Prestació Conjunta de la Comunitat Valenciana, per a la instal·lació en els vehicles, de mampares de seguretat o d'equips i elements de posicionament global per satèl·lit (GPS), convocades per mitjà d'Ordre de 25 de maig de 2000, de la Conselleria d'Obres Públiques, Urbanisme i Transports.
  
Article 2
  
La delegació d'atribucions que es disposa en aquesta ordre, no serà obstacle perquè el conseller d'Obres Públiques, Urbanisme i Transports puga advocar el coneixement i resolució de tots els assumptes que considere oportuns en relació amb l'atribució delegada. Així mateix, podrà revocar-la en qualsevol moment, de conformitat amb el que disposa l'article 68·5 de la Llei 5/1983, de 30 de desembre, de Govern Valencià i 13·6 de la Ley 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Article 3
  
Les resolucions que es dicten en virtut de la delegació conferida per aquesta ordre posaran fi a la via administrativa, de conformitat amb el que estableixen els articles 13·4 i 109·c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Article 4
  
Sempre que es faça ús de la delegació de funcions continguda en aquesta ordre, s'haurà de fer constar expressament en la resolució adoptada, segons el que estableix l'article 68·6 de la Llei 5/1983, de Govern Valencià i l'article 13·4 de l'esmentada Llei 30/1992, modificada per la Llei 4/1999.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Contra aquesta disposició, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la publicació.
  
Tot això de conformitat amb l'article 107·3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener, de modificació de l'esmentada Llei, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.
  
València 1 d'agost de 2000
  
El conseller d'Obres Públiques, Urbanisme i Transport,